CELEX: 32009D0378
Language: sl
Date: 2009-05-08 00:00:00
Title: 2009/378/ES: Odločba Komisije z dne 8. maja 2009 o začasnem trženju nekaterih vrst semenskega krompirja, ki ne izpolnjujejo zahtev iz Direktive Sveta 2002/56/ES (notificirano pod dokumentarno številko C(2009) 3392)

12.5.2009   
            
            
               SL
            
            
               Uradni list Evropske unije
            
            
               L 117/8
            
         
      ODLOČBA KOMISIJE
   
   z dne 8. maja 2009
   o začasnem trženju nekaterih vrst semenskega krompirja, ki ne izpolnjujejo zahtev iz Direktive Sveta 2002/56/ES
   (notificirano pod dokumentarno številko C(2009) 3392)
   (2009/378/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1) in zlasti člena 22(1) Direktive,
   ob upoštevanju naslednjega:
   
               (1)
            
            
               Priloga I.2(c) k Direktivi 2002/56/ES določa, da število rastlin, ki kažejo simptome težke virusne okužbe v neposrednem potomstvu, ne sme presegati 10 %. Na Švedskem je količina razpoložljivega semenskega krompirja kategorije „certificiran semenski krompir“, ki ustreza nacionalnim okoljskim razmeram in izpolnjuje zgornjo zahtevo, nezadostna in zato ne more zadovoljiti potreb navedene države članice.
            
         
               (2)
            
            
               Povpraševanju po semenskem krompirju ni mogoče zadostiti s semenskim krompirjem iz drugih držav članic ali tretjih držav, ki izpolnjujejo vse zahteve iz Direktive 2002/56/ES.
            
         
               (3)
            
            
               Zato je treba Švedsko pooblastiti, da do 30. junija 2009 dovoli trženje semenskega krompirja, za katerega bodo veljale manj stroge zahteve.
            
         
               (4)
            
            
               Poleg tega je treba druge države članice, ki lahko Švedski dobavijo semenski krompir, pooblastiti, da dovolijo trženje semenskega krompirja, ne glede na to, ali je bil pridelan v državi članici ali v tretji državi.
            
         
               (5)
            
            
               Primerno je, da Švedska prevzame vlogo koordinatorja za zagotovitev, da skupna količina semenskega krompirja, odobrena v skladu s to odločbo, ne preseže največje količine iz te odločbe.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –
            
         SPREJELA NASLEDNJO ODLOČBO:
   Člen 1
   Trženje semenskega krompirja kategorije „certificiran semenski krompir“, ki ne izpolnjuje zahtev iz Direktive 2002/56/ES glede števila rastlin s simptomi težke virusne okužbe v neposrednem potomstvu, v Skupnosti se dovoli do 30. junija 2009 pod pogoji iz Priloge k tej odločbi in pod naslednjimi pogoji:
   
               (a)
            
            
               število rastlin semenskega krompirja kategorije „certificiran semenski krompir“ s simptomi težke virusne okužbe v neposrednem potomstvu ne presega deleža, določenega v Prilogi;
            
         
               (b)
            
            
               uradna oznaka navaja delež rastlin semenskega krompirja kategorije „certificiran semenski krompir“ s simptomi težke virusne okužbe v neposrednem potomstvu, ugotovljen z uradnim pregledom v skladu s členom 2(c)(iv) Direktive 2002/56/ES;
            
         
               (c)
            
            
               semenski krompir se da v promet v skladu s členom 2 te odločbe.
            
         Člen 2
   Vsak dobavitelj semenskega krompirja, ki želi dati v promet semenski krompir iz člena 1, zaprosi za dovoljenje državo članico, v kateri ima svoj sedež ali v katero uvaža.
   Zadevna država članica dovoli dobavitelju, da navedeni semenski krompir da v promet, razen če:
   
               (a)
            
            
               obstajajo utemeljeni razlogi za dvom, da bo dobavitelj lahko dal v promet količino semenskega krompirja, za katero je zaprosil za dovoljenje, ali
            
         
               (b)
            
            
               bi skupna količina, dovoljena za trženje v skladu z zadevnim odstopanjem, presegla največjo količino, določeno v Prilogi.
            
         Člen 3
   Države članice si vzajemno nudijo upravno pomoč pri uporabi te odločbe.
   Švedska prevzame vlogo države članice koordinatorke za zagotovitev, da skupna odobrena količina ne presega največje količine, določene v Prilogi.
   Vsaka država članica, ki prejme zahtevek iz člena 2, nemudoma uradno obvesti državo članico koordinatorko o količini iz zahtevka. Država članica koordinatorka nemudoma obvesti državo članico, ki ji je poslala uradno obvestilo, ali bi dovoljenje povzročilo preseganje največje količine.
   Člen 4
   Države članice takoj uradno obvestijo Komisijo in druge države članice o količinah, za katere so izdale dovoljenje za trženje na podlagi te odločbe.
   Člen 5
   Ta odločba je naslovljena na države članice.
   
      V Bruslju, 8. maja 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 193, 20.7.2002, str. 60.
   
      PRILOGA
      
                  Vrsta
               
               
                  Sorta
               
               
                  Največja količina
                  (v tonah)
               
               
                  Število rastlin s simptomi težke virusne okužbe v neposrednem potomstvu
                  (%)
               
            
                  krompir
               
               
                  (sorte škrobnega krompirja) Seresta
               
               
                  150
               
               
                  15